62014TJ0812_INF
Rozsudok Všeobecného súdu (druhá komora) z 19. decembra 2019 –BPC Lux 2 a i./Komisia
(vec T‑812/14 RENV)
„Štátna pomoc – Pomoc portugalských orgánov pri reštrukturalizácii bankovej inštitúcie Banco Espírito Santo – Zriadenie a kapitalizácia preklenovacej banky – Rozhodnutie, ktorým sa pomoc vyhlasuje za zlučiteľnú s vnútorným trhom – Nedostatok záujmu na konaní – Neprípustnosť“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie konštatujúce zlučiteľnosť štátnej pomoci s vnútorným trhom bez začatia konania vo veci formálneho zisťovania – Žaloba podaná veriteľmi banky, ktorej sa týka riešenie krízovej situácie – Pojem dotknutá osoba v zmysle článku 108 ods. 2 ZFEÚ – Kritériá – Nepriame účinky napadnutého rozhodnutia na hodnotu dlhopisov – Neprípustnosť
[článok 108 ods. 2 a článok 263 štvrtý odsek ZFEÚ; nariadenie Rady č. 659/1999, článok 1 písm. h)]
(pozri body 56 – 67)
2.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá – Rozhodnutie Komisie konštatujúce zlučiteľnosť štátnej pomoci s vnútorným trhom bez začatia konania vo veci formálneho zisťovania – Žaloba podaná veriteľmi banky, ktorej sa týka riešenie krízovej situácie – Pomoc spočívajúca v kapitálovej injekcii poskytnutej preklenovacej banke vytvorenej v rámci riešenia krízovej situácie – Neexistencia priamej dotknutosti – Neprípustnosť
(článok 263 štvrtý odsek ZFEÚ)
(pozri body 68 – 71)
Predmet
Návrh podaný na základe článku 263 ZFEÚ na zrušenie rozhodnutia Komisie C(2014) 5682 final z 3. augusta 2014 o štátnej pomoci SA.39250 (2014/N) – Portugalsko – reštrukturalizácia Banco Espírito Santo, SA
Výrok
1.
Žaloba sa zamieta ako neprípustná.
2.
BPC Lux 2 Sàrl a ďalšie žalobkyne, ktorých mená sú uvedené v prílohe, sú povinné znášať svoje vlastné trovy konania, ako aj nahradiť trovy konania, ktoré vznikli Európskej komisii v rámci konania o nariadení predbežného opatrenia, prvostupňového konania a konania na vrátenie veci.
3.
Komisia znáša svoje vlastné trovy konania a je povinná nahradiť trovy konania v rámci odvolacieho konania.
4.
Portugalská republika znáša svoje vlastné trovy konania.